CELEX: 52021PC0594
Language: sl
Date: 2021-09-23
Title: Predlog SKLEP SVETA o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s spremembo sklepa o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma

EVROPSKA KOMISIJA
            Bruselj, 23.9.2021
            COM(2021) 594 final
            2021/0304(NLE)
            Predlog
            SKLEP SVETA 
            o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s spremembo sklepa o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma 
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Komisija predlaga, naj Svet določi stališče, ki se zastopa v imenu Unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), o sklepu skupnega odbora o spremembi Sklepa št. 7/2020 o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma.
            
            
               2.Ozadje predloga
            
            
               2.1.Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            
            
               Sporazum o izstopu določa podrobnosti urejenega izstopa Združenega kraljestva iz Unije in Euratoma. Sporazum o izstopu je začel veljati 1. februarja 2020.
            
            
               2.2.Skupni odbor
            
            
               Skupni odbor, ustanovljen v skladu s členom 164(1) sporazuma o izstopu, sestavljajo predstavniki Unije in Združenega kraljestva. Sopredsedujeta mu Unija in Združeno kraljestvo. Priloga VIII k sporazumu o izstopu določa poslovnik skupnega odbora. Skupni odbor se sestane vsaj enkrat na leto ali na zahtevo Unije ali Združenega kraljestva ter z medsebojnim soglasjem določi svoj časovni razpored in dnevni red sestankov. 
            
            
               Naloge skupnega odbora so določene v členu 164 sporazuma o izstopu in zajemajo zlasti:
            
            
               ·nadzorovanje izvajanja in uporabe sporazuma neposredno ali prek dela specializiranih odborov, ki mu poročajo,
            
            
               ·sprejemanje sklepov in priporočil, tudi sprememb Sporazuma, v primerih, ki jih ta določa,
            
            
               ·preprečevanje težav in reševanje sporov, ki se lahko pojavijo v zvezi z razlago in uporabo Sporazuma.
            
            
               2.3.Predvideni akt skupnega odbora 
            
            
               Skupni odbor je v skladu s členom 171(1) sporazuma o izstopu do konca prehodnega obdobja sestavil seznam 25 oseb, ki so pripravljene in sposobne za članstvo v arbitražnem senatu. V skladu z zadnjim stavkom člena 171(1) skupni odbor tudi zagotovi, da seznam vedno izpolnjuje posebne zahteve, določene s sporazumom o izstopu.
            
            
               Namen predvidenega sklepa je posodobiti seznam, saj ena oseba od arbitrov s seznama zaradi imenovanja za članico institucije Unije ne izpolnjuje več zahtev iz člena 171(2) sporazuma o izstopu.
            
            
               Predvideni sklep bo v skladu s členom 166(2) sporazuma o izstopu postal zavezujoč za pogodbenici. V skladu s členom 9 poslovnika bo v sklepih, ki jih sprejme skupni odbor, določen datum začetka njihovega učinkovanja.
            
            
               3.Stališče, ki se zastopa v imenu Unije
            
            
               Skupni odbor je v skladu s sporazumom o izstopu pripravil seznam arbitrov v primeru spora glede razlage sporazuma o izstopu, ki je začel veljati 1. januarja 2021. 
            
            
               Na seznamu je pet oseb, za katere sta se Unija in Združeno kraljestvo skupaj dogovorila, da bodo delovale kot predsedujoče arbitražnemu senatu. Poleg tega je na njem še 20 oseb za funkcijo rednih članov arbitražnega sveta, in sicer 10 oseb, ki jih je predlagala Unija, in 10 oseb, ki jih je predlagalo Združeno kraljestvo.
            
         
         
            
               Ena oseba od desetih članov arbitražnega senata, ki jih je na seznam predlagala Unija, je bila imenovana za generalno pravobranilko na Sodišču Evropske unije in bo svoj mandat nastopila 7. oktobra 2021. V skladu s členom 171(2) sporazuma o izstopu seznam ne more vključevati oseb, ki so člani, uradniki ali drugi uslužbenci institucij Unije, zato ga je treba spremeniti.
            
            
               V Prilogi II k Sklepu Sveta (EU) 2020/2232 z dne 22. decembra 2020 je določen rezervni seznam kandidatov, ki so pripravljeni in sposobni delovati kot člani Unije v arbitražnem senatu v okviru sporazuma o izstopu ter na katere se lahko po potrebi obrne Unija, ko mora skupni odbor posodobiti seznam 25 oseb v skladu z zadnjim stavkom člena 171(1). 
            
            
               Stališče Unije bi zato moralo biti, da se podpre sprejetje sklepa skupnega odbora o spremembi njegovega sklepa o določitvi seznama 25 oseb, ki so pripravljene in sposobne biti arbitri v skladu s sporazumom, in sicer tako, da se oseba, ki ne izpolnjuje več zahteve za arbitra, nadomesti s kandidatom z rezervnega seznama.
            
            
               4.Pravna podlaga
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Sklep, k sprejetju katerega je pozvan skupni odbor, določa stališče, ki naj se v imenu Unije zastopa v organu, ustanovljenem s sporazumom, kadar ta organ sprejema akte s pravnim učinkom. Predvideni akt bo zavezujoč za pogodbenici v skladu s členom 166(2) sporazuma o izstopu.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               Cilj in vsebina predvidenega akta sta povezana z oblikovanjem stališča Unije o seznamu oseb, ki so pripravljene in sposobne za članstvo v arbitražnem senatu v skladu s sporazumom o izstopu. Sporazum je bil sklenjen na podlagi člena 50(2) Pogodbe o Evropski uniji. 
            
            
               Pravna podlaga predlaganega sklepa bi zato moral biti člen 50(2) Pogodbe o Evropski uniji v povezavi s členom 218(9) PDEU. 
            
            
               5.Objava predvidenega akta
            
            
               Ker je namen sklepa skupnega odbora spremeniti seznam oseb, ki so pripravljene in sposobne za članstvo v arbitražnem senatu v skladu s sporazumom o izstopu, je primerno, da se sklep skupnega odbora po sprejetju objavi v Uradnem listu Evropske unije.
            
            
               2021/0304 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s spremembo sklepa o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma 
               
            
               SVET EVROPSKE UNIJE JE –
            
            
               ob upoštevanju Pogodbe o Evropski uniji in zlasti člena 50(2) Pogodbe, 
            
            
               ob upoštevanju Pogodbe o delovanju Evropske unije in zlasti člena 218(9) Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju naslednjega:
            
            
               (1)Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu) je bil sklenjen s Sklepom Sveta (EU) 2020/135
                  1
                in je začel veljati 1. februarja 2020.
            
            
               (2)Skupni odbor je v skladu s členom 171(1) sporazuma o izstopu do konca prehodnega obdobja, določenega v okviru sporazuma o izstopu, sestavil seznam 25 oseb, ki so pripravljene in sposobne za članstvo v arbitražnem senatu. Skupni odbor zagotovi, da seznam vedno izpolnjuje navedene zahteve.
            
            
               (3)V skladu s členom 171(2) sporazuma o izstopu na seznamu ni oseb, ki so člani, uradniki ali drugi uslužbenci institucij Unije, vlade države članice ali vlade Združenega kraljestva.
            
            
               (4)Ena od oseb s seznama, ki jih je predlagala Unija, je bila imenovana za generalno pravobranilko na Sodišču Evropske unije in zato ne izpolnjuje več zahtev za arbitra v skladu s sporazumom o izstopu. 
            
            
               (5)Zato je treba to osebo nadomestiti s kandidatom z rezervnega seznama kandidatov, ki so pripravljeni in sposobni delovati kot člani Unije v arbitražnem senatu v okviru sporazuma o izstopu, kakor je določen v Prilogi II k Sklepu Sveta (EU) 2020/2232 z dne 22. decembra 2020. 
            
            
               (6)Primerno je, da se določi stališče, ki se v imenu Unije zastopa v skupnem odboru –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v skupnem odboru, ustanovljenem s členom 164(1) sporazuma o izstopu, v zvezi s spremembo seznama 25 oseb, ki so pripravljene in sposobne za članstvo v arbitražnem senatu v okviru sporazuma o izstopu, temelji na osnutku sklepa skupnega odbora, priloženega temu sklepu.
            
            
               Člen 2 
            
            
               Sklep skupnega odbora se objavi v Uradnem listu Evropske unije. 
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Besedilo velja za EGP) (UL L 29, 31.1.2020, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 23.9.2021
            COM(2021) 594 final
            PRILOGA
            k
            Predlogu sklepa Sveta
            o stališču, ki se v imenu Evropske unije zastopa v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s spremembo sklepa o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma
            
               
         
         
            
               PRILOGA
            
            
               SKLEP št. […]/2021 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
            
            
               z dne ...
            
            
               o spremembi Sklepa št. 7/2020 o določitvi seznama 25 oseb, ki so pripravljene in sposobne za članstvo v arbitražnem senatu v okviru Sporazuma
            
            
               SKUPNI ODBOR JE –
            
            
               ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
                  1
                (v nadaljnjem besedilu: sporazum o izstopu) ter zlasti člena 171(1) in (2) Sporazuma,
            
            
               ob upoštevanju naslednjega:
            
            
               (1)V skladu s členom 171(1) sporazuma o izstopu je skupni odbor do konca prehodnega obdobja, določenega v okviru navedenega sporazuma, sestavil seznam 20 oseb, ki so pripravljene in sposobne za sodelovanje v arbitražnem senatu v vlogi rednih članov. Skupni odbor zagotovi, da seznam vedno izpolnjuje navedene zahteve.
            
            
               (2)V skladu s členom 171(2) sporazuma o izstopu na seznamu ni oseb, ki so člani, uradniki ali drugi uslužbenci institucij Unije, vlade države članice ali vlade Združenega kraljestva.
            
            
               (3)Ena od oseb s seznama, ki jih je predlagala Unija, je bila imenovana za članico institucije Unije in zato ne izpolnjuje več zahtev za arbitra v skladu s sporazumom o izstopu. 
            
            
               (4)Zato je treba navedeno osebo nadomestiti –
            
            
               SPREJEL NASLEDNJI SKLEP:
            
            
               Člen 1
            
            
               Seznam rednih članov arbitražnega senata sporazuma o izstopu za EU iz Priloge I k Sklepu št. 7/2020 skupnega odbora se spremeni:
            
            
               Tamaro ĆAPETA nadomesti Ezio PERILLO. 
            
            
               Člen 2
            
            
               Ta sklep začne veljati dan po njegovem sprejetju.
            
            
               V …,
            
            
               Za skupni odbor
            
         
         
            
               sopredsednika
            
         
         
            
                  
                     (1)
                  
                  
                     
                         
                              
                        
                           UL L 29, 31.1.2020, str. 7.